《东皋隐居集陶诗二首 其一》
明代·袁华

少无适俗韵，山泽久见招。结庐在人境，种苗在东皋。

披榛步荒墟，晨出肆微劳。坐止高荫下，我行岂不遥。

绕屋树扶疏，敛襟独逍遥。涉暑惊秋霜，寒风拂枯条。

时驶不可稽，浊酒且自陶。提壶挂寒柯，聊以咏今朝。

作者简介：苏州府昆山人，字子英。工诗，长于乐府。洪武初为苏州府学训导。有《可传集》、《耕学斋诗集》。